แบบฟอร์มการเขียนแบบถอดประสบการณ์การเรียนรู้ ด้าน การยึดมั่นคุณธรรม

1. ชื่อ-สกุล ผู้เล่าเรื่อง พล.อ.ท.ศุภกฤต อริยะปรีชา คณะวิชา/หน่วยงาน สถาบันการบิน สาขาวิชานักบินพาณิชย์

2. ชื่อ-สกุล ผู้บันทึก นาย ณัฐพล สุขอ้น คณะวิชา/หน่วยงาน สถาบันการบิน สาขาวิชานักบินพาณิชย์

3. บทบาท หน้าที่ และความรับผิดชอบของผู้เล่าเรื่อง

รองคณบดีฝ่ายวิชาการและเทคนิค สถาบันการบิน มหาวิทยาลัยรังสิต เป็นกรรมการของคณะกรรมการสถาบันการบินและผู้ให้คำแนะนำการอบรมนักศึกษาของสถาบันการบิน (Home Room)

4. เรื่องที่เล่า

การพัฒนานักศึกษาตามหลักสูตรเทคโนโลยีบัณฑิต สาขาวิชานักบินพาณิชย์ ด้วยการจัดให้มีการอบรมของสถาบันการบิน (Home Room) สำหรับนักศึกษาสถาบันการบินในหัวข้อยึดมั่นคุณธรรม (Morality)

5. บริบทหรือความเป็นมาของเรื่องที่เล่า

นักบินพาณิชย์เป็นอาชีพเฉพาะที่ต้องการคุณลักษณะในการผลิตบุคคลดังกล่าวเพื่อรับผิดชอบต่อสังคมตามอาชีพที่ได้กำหนดจรรยาบรรณไว้แล้ว การพัฒนานักศึกษาจากพื้นฐานและสังคมที่แตกต่างกันจะต้องมีเป้าหมายในการพัฒนาเพื่อให้การผลิตนักศึกษามหาวิทยาลัยเอกชนเป็นไปตามวัตถุประสงค์ที่ต้องการ สถาบันการบินได้จัดทำกิจกรรม Home Room เพื่อพัฒนานักศึกษาให้เป็นผู้ที่มี “บุคลิกดี มีวินัย ใฝ่เรียนรู้ คู่คุณธรรม” ซึ่งเป็นคุณลักษณะหลักที่นักบินพาณิชย์ควรต้องมีในตนเอง

6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ

1) จัดกิจกรรม Home Room ให้กับนักศึกษาสถาบันการบินในแต่ละชั้นปีสัปดาห์ละ 1 ครั้ง ตามคุณลักษณะนักบินพาณิชย์ “บุคลิกดี มีวินัย ใฝ่เรียนรู้ คู่คุณธรรม” ซึ่งใช้เป็นคำขวัญของสถาบันการบินและมีวัตถุประสงค์ที่จะทำให้เป็นเอกลักษณ์ของนักศึกษาสถาบันการบิน มหาวิทยาลัยรังสิต

2) ผู้ให้คำแนะนำเป็นคณบดี และรองคณบดีสถาบันการบิน ที่เป็นนักบินและครูการบินเพื่อแนะนำและกำกับดูแลนักศึกษาในเรื่องการแต่งเครื่องแบบ ระเบียบ วินัย ความรับผิดชอบ และการมีจิตสาธารณะ

3) การจัดทำโครงการส่งเสริมศิลปวัฒนธรรมประเพณีไทย การบำเพ็ญประโยชน์ และการเป็นธรรมาธิปไตย ซึ่งในปีการศึกษา 2555 นักศึกษาสถาบันการบินได้ดำเนินการ 2 เรื่อง คือ

ก) โครงการหน้าบ้านน่ามอง

ข) โครงการเยี่ยมชมอนุสรณ์สถานแห่งชาติ

8. ผู้มีส่วนร่วมทำให้เกิดความสำเร็จและบทบาทของบุคคลนั้น

1) คณบดีและรองคณบดีที่เป็นนักบิน

2) หน่วยงาน ชุมชน และนักศึกษาที่เกี่ยวข้องกับการดำเนินการของโครงการ

9. อุปสรรคหรือปัญหาในการทำงานและแนวทางในการแก้ปัญหา/อุปสรรคดังกล่าว

1) การอบรม Home Room เป็นแบบไม่มีหน่วยกิต นักศึกษาบางคนจึงอาจมีการหลีกเลี่ยงในบางครั้ง จึงต้องใช้มาตรการในรูปแบบต่างๆ ตามความเหมาะสมเพื่อให้นักศึกษาได้มีสำนึกในความรับผิดชอบ รวมถึงการรายงานให้ผู้ปกครองทราบ

2) บุคลิกภาพและการแต่งกายของแต่ละคณะจะมีความแตกต่างกัน สถาบันการบินใช้การกำกับดูแล และกำหนดให้นักศึกษาจะต้องปฏิบัติตามระเบียบข้อตกลง

10. ผลลัพธ์หรือความสำเร็จที่เกิดขึ้นคือ

1) นักศึกษารับรู้ถึงการมีบุคลิกภาพที่ดี มีระเบียบ วินัย การเรียนรู้ ความซื่อสัตย์สุจริต ความรับผิดชอบ และคุณธรรม

2) ผู้ที่มีความรักและความต้องการที่จะเป็นนักบินพาณิชย์จะได้รับการปลูกฝังและซึมซับทางด้านคุณธรรมเพื่อที่จะมีจรรยาบรรณนักบินพาณิชย์ที่ดีต่อไปในอนาคต

11. การเรียนรู้ของผู้เล่าเรื่องจากประสบการณ์ความสำเร็จดังกล่าว

นำเอาผลที่เกิดขึ้นมาปรับปรุงพัฒนาให้เหมาะสมตามห้วงระยะเวลาและสภาวะแวดล้อมที่เปลี่ยนแปลงไป เพราะหัวข้อในการอบรมสามารถเปลี่ยนแปลงให้สามารถตอบสนองต่อผลที่เกิดขึ้น รวมถึงการจัดทำโครงการให้เหมาะสมกับชุมชนและการพัฒนานักศึกษา

12. สมรรถนะ (ความรู้ ทักษะ หรือทัศนคติ) ของผู้เล่าเรื่อง

เกิดความรู้และการแก้ไขปัญหาของนักศึกษาเพื่อพัฒนาและปรับปรุงให้นักศึกษาพัฒนาตนเองได้ตามมาตรฐานที่หน่วยเกี่ยวข้องกำหนด โดยใช้การเรียนรู้ในหลายรูปแบบเช่น การให้คำแนะนำในการอบรมของสถาบันการบิน การทำกิจกรรมกับหน่วยงานอื่นหรือกับชุมชน เพื่อให้นักศึกษาได้เรียนรู้ เกิดแนวคิดและมีทัศนคติที่ดีในการดำเนินชีวิตต่อไป

13. ผลงานเชิงประจักษ์ของผู้เล่าเรื่องคือ

จากนักศึกษาที่มีอายุและประสบการณ์ของชีวิตที่น้อยสามารถพัฒนาให้เป็นบัณฑิตนักบินพาณิชย์ที่สายการบินพาณิชย์ต่างๆ ให้การยอมรับว่าเป็นผู้ที่มีความพร้อมทั้งทางด้านร่างกาย จิตใจ ความรับผิดชอบต่อชีวิตและทรัพย์สินอันมีค่าของผู้อื่นได้